《游仙二首 其二》
宋代·李彭

江叟冥寂士，邈非刍豢流。悠然扬舲去，路穷仍曲讴。

野笛三美罢，变徵荆卿愁。我怀乃昭旷，兴寄真沧洲。

只应清夜鹤，时过缑山头。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。